Իրանահայ համայնքի մարզական, մշակութային եւ կրթական կեանքի ամենախոշոր կենտրոններից մէկը 2014 թ. նշում է իր հիմնադրման 70-ամեակը: Նրանք, ովքեր տեղեակ են Հայ մշակութային «Արարատ» կազմակերպութեան (ՀՄԱԿ) գործունէութեան մասին, վստահաբար կարող են փաստել, որ մեծ է նրա ներդրումը՝ հայապահպանութեան, ազգային դաստիարակութեան, հայ արւեստի ու այլ բնագաւառների մէջ ակտիւ մասնակցութեան եւ դրա շնորհիւ սերունդներ կրթելու եւ դաստիարակելու ասպարէզում: